nvidia/miracl-vision huggingface dataset:
কাদেরিয়া তরিকা

কাদেরিয়া (আরবি: القادريه) হল একটি সুফি তরিকা। আবদুল কাদের জিলানির নাম থেকে এই তরিকার নামকরণ করা হয়েছে। এর বেশ কিছু শাখা রয়েছে। আরবভাষী অঞ্চলসহ তুরস্ক, ইন্দোনেশিয়া, আফগানিস্তান, ভারত, বাংলাদেশ, পাকিস্তান, বলকান, ফিলিস্তিন, চীন, পূর্ব ও পশ্চিম আফ্রিকাতে এর বিস্তার রয়েছে। তরিকাটি সুন্নি ইসলামী আইনের মৌলিক বিষয়গুলি মেনে চলার উপর দৃঢ়ভাবে নির্ভর করে থাকে বলে জানা গেছে। আধ্যাত্মিক ধারার (সিলসিলা) তালিকাভুক্ত নিম্নরূপ: কাদিরিয়ার প্রতিষ্ঠাতা আবদুল কাদির জিলানি ছিলেন একজন আলেম ও ধর্মপ্রচারক।  আবু সাঈদ আল-মুবারকের মাদ্রাসায় তিনি পড়াশোনা করেন। তিনি ১১১৯ সালে আল-মুবারকের মৃত্যুর পর এই প্রতিষ্ঠানের প্রধান হন। নতুন শেখ হওয়ার পর, তিনি এবং তার বৃহৎ পরিবার ১১৬৬ সালে তার মৃত্যুর আগ পর্যন্ত মাদ্রাসায় বসবাস করেছিলেন। আব্দুল কাদেরের মৃত্যুর পর তার পুত্র আব্দুল রাজ্জাক নিজের পিতার স্থলাভিষিক্ত হন। আব্দুর রাজ্জাক একটি স্বতন্ত্র এবং মর্যাদাপূর্ণ সুফি ধারার প্রতিষ্ঠাতা হিসাবে নিজের পিতার জীবনী সকলের সামনে তুলে ধরেন।  ১২৫৮ সালে বাগদাদের বিরুদ্ধে মঙ্গোলীয়দের বিজয়ের পরেও কাদিরিয়া তরিকা উন্নতি লাভ করতে থাকে এবং একটি প্রভাবশালী সুন্নি প্রতিষ্ঠান হিসেবে প্রতিষ্ঠিত হয়ে যায়। আব্বাসীয় খিলাফতের পতনের পর, গিলানির কিংবদন্তি জীবনী আবদুল-কাদিরের রহস্যময় ক্রিয়াকলাপ (বাহজাত আল-আসরার ফি বাদ মানাকিব 'আব্দ আল-কাদির ) শিরোনামের একটি পাঠ্যের মাধ্যমে আরও ছড়িয়ে পড়ে। নুর আল-দিন 'আলি আল-শাতানুফি, গিলানিকে 'ঐশ্বরিক অনুগ্রহের চূড়ান্ত স্তরে উন্নীত' হিসাবে চিত্রিত করেছিলেন  এবং কাদিরি তরিকাকে বাগদাদের অঞ্চলের বাইরেও ছড়িয়ে দিতে সহায়তা করেছিলেন।  পঞ্চদশ শতাব্দীর শেষের দিকে, কাদিরিয়ার স্বতন্ত্র শাখা গড়ে উঠে এবং এটি মরক্কোতে ছড়িয়ে পড়ে। এছাড়া স্পেন, তুরস্ক, ভারত, ইথিওপিয়া, সোমালিয়া এবং বর্তমান মালিতেও এ তরিকা প্রসিদ্ধ হতে থাকে।  ১৫৩৪ সালে অটোমান সাম্রাজ্য বাগদাদ জয় করার অল্প সময়ের মধ্যেই, সুলতান সুলাইমান আবদুল-কাদির গিলানির সমাধিতে একটি গম্বুজ নির্মাণের নির্দেশ দেন এবং কাদিরিয়াকে ইরাকে তার প্রধান সহযোগী হিসেবে প্রতিষ্ঠা করেন। খাজা আব্দুল-আল্লাহ (কাদিরিয়ার একজন শেখ এবং ইসলামের নবী মুহাম্মদের একজন বংশধর) ১৬৭৪ সালে কাদেরিয়া তরিকা প্রচারের জন্য চীনে গিয়েছিলেন এবং তিনি ১৬৮৯ সালে তার মৃত্যুর আগ পর্যন্ত এ তরিকা প্রচারের জন্য বিভিন্ন দেশ ভ্রমণ করেছিলেন বলে জানা যায়।   আবদুল্লাহ-এর ছাত্রদের মধ্যে একজন, কিউই জিঙ্গি হিলাল আল-দিন, চীনে স্থায়ীভাবে কাদিরি সুফিবাদের শিকড় গেড়েছিলেন বলে জানা যায়। সপ্তদশ শতাব্দীর মধ্যে কাদিরিয়া ইউরোপের অটোমান শাসিত অঞ্চলগুলোতে পৌঁছে যায়। পশ্চিম ভারতে কাদিরিয়ার প্রসারে সুলতান বাহু অবদান রেখেছিলেন। তিনি নিজের লেখার মাধ্যমে এ তরিকাকে ছড়িয়ে দিয়েছেন।  তিনি যিকিরের পদ্ধতিকে গ্রহণ করেছিলেন এবং জোর দিয়েছিলেন যে সৃষ্টিকর্তার কাছে পৌঁছানোর উপায় তপস্বী বা অত্যধিক বা দীর্ঘ প্রার্থনার মাধ্যমে নয় বরং সৃষ্টিকর্তাকে নিঃস্বার্থে ভালবাসার মাধ্যমে অর্জিত হয়, একে তিনি ফানা বলে অভিহিত করেন। কাদিরিয়া সুলতানিয়া নামেও পরিচিত এই তরিকাটি সতেরো শতকে সুলতান বাহু প্রতিষ্ঠা করেন এবং এটি ভারতীয় উপমহাদেশের পশ্চিমাঞ্চলে ব্যাপকভাবে ছড়িয়ে পড়ে। এটি মূলত কাদিরিয়া তরিকাতের পন্থা অনুসরণ করে। তবে, এটি নির্দিষ্ট কোনো পোশাক বিধি অনুসরণ করে না বা একাকীত্বে দীর্ঘ সময় কাটানোর মতো কঠোর সাধনাও প্রয়োজন হয় না। এর মূল দর্শন হলো আল্লাহর প্রতি প্রেমময় ভক্তির চর্চা।
ওয়ালি

‘ওলী’ শব্দটি আরবী: (الـوِلايَـة) বিলায়াত/ওয়ালায়াত শব্দ থেকে গৃহীত। আমরা দেখেছি যে, শব্দটির অর্থ নৈকট্য, বন্ধুত্ব বা অভিভাবকত্ব। বিলায়াত অর্জনকারীকে ‘ওলী’/‘ওয়ালী’ (الولي) বলা হয়, অর্থাৎ নিকটবর্তী, বন্ধু, সাহায্যকারী বা অভিভাবক। ইসলামী পরিভাষায় ‘বিলায়াত’ ‘ওলী’ ও ‘মাওলা’ শব্দের বিভিন্ন প্রকারের ব্যবহার রয়েছে। উত্তরাধিকার আইনের পরিভাষায় ও রাজনৈতিক পরিভাষায় এ সকল শব্দ বিশেষ অর্থে ব্যবহৃত। তবে বেলায়াত বা ওলী শব্দদ্বয় সর্বাধিক ব্যবহৃত (ولاية الله) ‘আল্লাহর বন্ধুত্ব’ ও (ولي الله) ‘আল্লাহর বন্ধু’ অর্থে। আল্লাহর বন্ধুদের পরিচয় দিয়ে মহান আল্লাহ বলেন: জেনে রেখ! আল্লাহর ওলিদের কোন ভয় নেই আর তারা দুঃখিতও হবে না। এছাড়াও মুসলিম সাধুপুরুষদের ক্ষেত্রেও ওলি শব্দটি ব্যবহৃত হয়। তবে এর সাথে প্রশাসনিক ওলির সম্পর্ক নেই যা শাসন ক্ষেত্রে ব্যবহৃত হয়। কিছু মুসলিম দেশে এখনও এর ব্যবহার রয়েছে, যেমন সোয়াতের ওয়ালি। ঈমান অর্থ তাওহীদ ও রিসালাতের প্রতি বিশুদ্ধ, শিরক ও কুফর মুক্ত বিশ্বাস। “তাকওয়া” শব্দের অর্থ আত্মরক্ষা করা। যে কর্ম বা চিন্তা করলে মহান আল্লাহ অসন্তুষ্ট হন সেই কর্ম বা চিন্তা বর্জনের নাম তাকওয়া। মূলত সকল হারাম, নিষিদ্ধ ও পাপ বর্জনকে তাকওয়া বলা হয়। এখানে আমরা দেখছি যে, দুটি গুণের মধ্যে ওলীর পরিচয় সীমাবদ্ধ। ঈমান ও তাকওয়া। এই দু’টি গুণ যার মধ্যে যত বেশি ও যত পরিপূর্ণ হবে তিনি বেলায়াতের পথে তত বেশি অগ্রসর ও আল্লাহর তত বেশি ওলী বা প্রিয় বলে বিবেচিত হবেন। এক্ষেত্রে মরা বুঝতে পারি যে, প্রত্যেক মুসলিমই আল্লাহর ওলী। ইমান ও তাকওয়ার গুণ যার মধ্যে যত বেশি থাকবে তিনি তত বেশি ওলী। প্রসিদ্ধ হানাফী ফকীহ ইমাম আবু জা’ফর তাহাবী (৩২১হি) ইমাম আবু হানীফা, মুহাম্মাদ, আবু ইউসূফ (রহঃ) ও আহলুস সুন্নাত ওয়াল জামা‘আতের আকীদা বা বিশ্বাস বর্ণনা করে বলেনঃ المؤمنون كلهم أولياء الرحمن وأكرمهم عند الله أطوعهم وأتبعهم للقران == আরও দেখুন= *
ইবনে বাজা

আবু বকর মুহাম্মদ ইবনে ইয়াহিয়া ইবনে আস-সাইগ আত-তুজিবি ইবনে বাজা (আরবি: أبو بكر محمد بن يحيى بن الصائغ التجيبي بن باجة), সাধারণত ইবনে বাজা নামে পরিচিত (ল্যাটিনকৃত আভেমপেস /ˈeɪvəmpeɪs/ বলেও পরিচিত; আনু. ১০৮৫–১১৩৮), ছিলেন একজন আরব আন্দালুসিয়া বহুবিদ্যাবিশারদ, যার লেখার মধ্যে রয়েছে জ্যোতির্বিজ্ঞান, পদার্থবিজ্ঞান এবং সঙ্গীত সম্পর্কিত কাজ, সেইসাথে দর্শন, ঔষধ, উদ্ভিদবিদ্যা এবং কবিতা। তিনি কিতাবুল নাবাত ("দ্য বুক অফ প্ল্যান্টস্") এর লেখক, যা উদ্ভিদবিদ্যার উপর একটি জনপ্রিয় রচনা, যা উদ্ভিদের লিঙ্গকে সংজ্ঞায়িত করেছিল। তার দার্শনিক তত্ত্বগুলি ইবনে রুশদ এবং আলবার্টাস্ ম্যাগনাসের কাজকে প্রভাবিত করেছিল। তাঁর মৃত্যুর কারণে তাঁর বেশিরভাগ লেখা ও বই সম্পূর্ণ (বা সুসংগঠিত) হয়নি। তার চিকিৎসা, গণিত এবং জ্যোতির্বিদ্যার ব্যাপক জ্ঞান ছিল। ইসলামি দর্শনে তার প্রধান অবদান ছিল আত্মা ঘটনাবিদ্যা সম্পর্কে তার ধারণা, যা কখনোই সম্পূর্ণ হয়নি। তার সময়ে, শুধুমাত্র তিনি দর্শনেরই একজন বিশিষ্ট ব্যক্তিত্বই নয়, সঙ্গীত ও কবিতায়েও অবদান রেখেছিলেন। তাঁর দিওয়ান (আরবিঃ কবিতার সংকলন) ১৯৫১ সালে পুনরায় আবিষ্কৃত হয়। যদিও তার অনেক কাজই টিকে থাকেনি, জ্যোতির্বিদ্যা এবং পদার্থবিদ্যায় তার তত্ত্বগুলি যথাক্রমে মুসা বিন মৈমুন এবং ইবনে রুশদ দ্বারা সংরক্ষিত ছিল এবং পরবর্তীকালে ইসলামি সভ্যতা ও রেনেসাঁ ইউরোপের জ্যোতির্বিজ্ঞানী এবং পদার্থবিদদের প্রভাবিত করেছিল, যাদের মধ্যে গ্যালিলিও গ্যালিলেই রয়েছে। ইবনে বাজা পশ্চিমা বিশ্বে অ্যারিস্টটলের উপর প্রথম (কেউ কেউ প্রথম বলে মত দিয়েছেন) ভাষ্য লিখেছিলেন। যদিও প্রক্ষিপ্ত গতির উপর তার কাজ আরবি থেকে লাতিন ভাষায় অনুবাদ করা হয়নি, তার মতামত পশ্চিমা বিশ্বে এবং পশ্চিমা দার্শনিক, জ্যোতির্বিজ্ঞানী এবং অনেক বিষয়ের বিজ্ঞানীদের কাছে সুপরিচিত হয়েছিল। তার কাজগুলি সমসাময়িক মধ্যযুগীয় চিন্তাধারাকে প্রভাবিত করেছিল এবং পরে গ্যালিলিও এবং তার কাজকে প্রভাবিত করেছিল। প্রাসের গতির উপর ইবনে বাজার তত্ত্বগুলি "টেক্স ৭১" নামে পরিচিত পাঠ্যে পাওয়া যায়।
আবুল কাসিম আল জাহরাউয়ি

আবুল কাসিম খালাফ ইবনে আল-আব্বাস আল-জাহরাবি (৯৩৬–১০১৩), (আরবি: أبو القاسم خلف بن العباس الزهراوي) ছিলেন আন্দালুসীয় একজন মুসলিম চিকিৎসক। তাকে মধ্যযুগের মুসলিম বিশ্বের সবচেয়ে মহৎ শল্যবিদ এবং তাকে আধুনিক শল্যচিকিৎসার জনক বলে গণ্য করা হয়। চিকিৎসাবিজ্ঞান নিয়ে তার লেখা বইয়ের নাম কিতাবুল তাসরিফ। এটি চিকিৎসা সংক্রান্ত ৩০ খন্ডের বিশ্বকোষ। শল্যচিকিৎসার প্রক্রিয়া ও যন্ত্র নিয়ে তার অবদান প্রাচ্য ও পাশ্চাত্যে আধুনিক কালেও প্রভাব ফেলেছে। কিছু কিছু বিষয়ে এখনও ব্যবহার করা হয়। চিকিৎসকদের মধ্যে তিনি সর্বপ্রথম এক্টোপিক গর্ভধারণ নিয়ে বর্ণনা করেছেন। হায়মোফিলিয়াকে তিনি সর্বপ্রথম বংশগত বৈশিষ্ট্য বলে উল্লেখ করেন। টেমপ্লেট:Ancient anaesthesia-footer
স্যাক্সটন ওভাল

স্যাক্সটন ওভাল নেলসন অঞ্চলে অবস্থিত নিউজিল্যান্ডের একটি আন্তর্জাতিকমানের ক্রিকেট স্টেডিয়াম। এ মাঠটি স্যাক্সটন ফিল্ড নামে পরিচিত। ২০১৫ সালের ক্রিকেট বিশ্বকাপ আয়োজনে অন্যতম মাঠ হিসেবে ঘোষিত হয়েছে। এখানে প্রতিযোগিতার তিনটি খেলা অনুষ্ঠিত হবে। নেলসন ক্রিকেট অ্যাসোসিয়েশনের পরিচালনায় ট্রাফালগার পার্ক থেকে স্থানান্তরিত হয়ে এখানে মাঠের অবকাঠামো নির্মাণ করা হয়। স্টেডিয়াম নির্মাণে ৩.৮ মিলিয়ন মার্কিন ডলার ব্যয় হয়। বিস্তৃত ক্রীড়া কমপ্লেক্স হওয়ার প্রেক্ষিতে অ্যাথলেটিক্স, অ্যাসোসিয়েশন ফুটবল, ফিল্ড হকি ও সফটবল খেলা আয়োজনের সুবিধাদি বিদ্যমান। ২০০৯-১০ মৌসুমের এইচআরভি কাপে ক্যান্টারবারির বিপক্ষে সেন্ট্রাল ডিস্ট্রিক্টস প্রথমবারের মতো টুয়েন্টি২০ খেলার আয়োজন করা হয় এখানে। ঐ প্রতিযোগিতার আরো তিনটি টুয়েন্টি২০ খেলা পরবর্তীতে অনুষ্ঠিত হয়েছিল। ২০১১-১২ ফোর্ড ট্রফি ও ২০১১-১২ প্লাঙ্কেট শিল্ডের লিস্ট এ ও প্রথম-শ্রেণীর ক্রিকেট খেলাও প্রথমবারের মতো আয়োজনের ব্যবস্থা করা হয়। ডিসেম্বর, ২০১০ সালে নিউজিল্যান্ড ও অস্ট্রেলিয়ার মহিলা দলের মধ্যে মহিলাদের একমাত্র টুয়েন্টি২০ আন্তর্জাতিক খেলা অনুষ্ঠিত হয়েছিল। ২০১১ রাগবি ইউনিয়ন বিশ্বকাপে ইতালি ও অস্ট্রেলিয়ার জাতীয় দলের মধ্যকার খেলা এ ক্রিকেট ওভালে ব্যবহার করা হয়। জানুয়ারি, ২০১৪ সালে নেলসনে প্রথমবারের মতো পুরুষদের আন্তর্জাতিক খেলা সফরকারী ওয়েস্ট ইন্ডিজের বিপক্ষে স্বাগতিক নিউজিল্যান্ডের মধ্যে আয়োজন করে।
কিতাবুশ শিফা

কিতাবুশ শিফা (Arabic: کتاب الشفاء Kitab Al-Shifaʾ, Latin: Sufficientia) হল ইবনে সিনা কর্তৃক রচিত বৈজ্ঞানিক ও দার্শনিক বিশ্বকোষ। এটি বিজ্ঞান ও দর্শনের উপর ইবনে সিনার প্রধান কাজগুলোর মধ্যে অন্যতম। আনুমানিক ১০১৪ সালের দিকে তিনি এটি লেখার কাজ শুরু করেন এবং ১০২০ সালে সমাপ্ত করেন। ১০২৭ সালে এই বই প্রকাশিত হয়। বইটি চারটি অংশে বিভক্ত যুক্তি, প্রাকৃতিক বিজ্ঞান, গণিত (পাটিগণিত, জ্যামিতি, জ্যোতির্বিজ্ঞান, সঙ্গীত নিয়ে গঠিত) ও অধিবিদ্যা। প্রাচীন গ্রিক দার্শনিক যেমন এরিস্টটল, হেলেনিস্টিক চিন্তাবিদ যেমন টলেমি, প্রথমযুগের পারসিয়ান ও মুসলিম বিজ্ঞানী ও দার্শনিক যেমন আল কিন্দি, আল ফারাবি, আল বিরুনি এদের প্রভাব এতে রয়েছে।
রাজ্যপাল (পাল সম্রাট)

রাজ্যপাল পাল সাম্রাজ্যের অষ্টম সম্রাট ছিলেন। তার পরে তার পুত্র তৃতীয় গোপাল সিংহাসনে আরোহণ করেন। পাল সম্রাট নারায়ণপালের মৃত্যুর পর রাজ্যপাল পাল রাজবংশের সিংহাসনে আরোহণ করেন। তিনি রাষ্ট্রকূট রাজবংশের তুঙ্গ নামক নরপতির কন্যা ভাগ্যদেবীকে বিবাহ করেন।[n ১] এই তুঙ্গ কে ছিলেন এই নিয়ে ঐতিহাসিকদের মধ্যে মতপার্থক্য রয়েছে। নগেন্দ্রনাথ বসুর মতে শুভতুঙ্গ উপাধিধারী রাষ্ট্রকূট সম্রাট দ্বিতীয় কৃষ্ণ, ফ্রাঞ্জ কিলহর্ণের মতে দ্বিতীয় কৃষ্ণের পুত্র জগত্তুঙ্গ এবং রাখালদাস বন্দ্যোপাধ্যায়ের মতে তুঙ্গধর্মাবলোক নামক রাজাই ছিলেন রাজ্যপালের শ্বশুর।:১৩৮ বাণগড়ে আবিষ্কৃত প্রথম মহীপালের তাম্রশাসন থেকে জানা যায় যে, রাজ্যপাল বহু গভীর জলাশয় ও উচ্চ দেবালয় নির্মাণ করিয়েছিলেন।[n ২] রমেশচন্দ্র মজুমদার ৯০৮ থেকে ৯৪০ খ্রিষ্টাব্দে, আবদুল মোমিন চৌধুরী ও বিন্দেশ্বরী প্রসাদ সিনহা ৯২০ থেকে ৯৫২ খ্রিষ্টাব্দে এবং দীনেশচন্দ্র সরকার ৯১৭ থেকে ৯৫২ খ্রিষ্টাব্দে রাজ্যপালের রাজত্বের সময়কালকে নির্ণয় করেছেন।
হালাল

হালাল (আরবি: حلال, 'অনুমোদনযোগ্য') মানে হল যে কোনো বস্তুর বা কর্ম যেটা ইসলামী আইন অনুযায়ী ব্যবহার বা নিয়োজিত করা যাবে। হালাল শব্দটি খাদ্য-পানীয়-র সাথে দৈনন্দিন জীবনের সব বিষয়টাও বোঝায় ও মনোনীত করে। এটি ৫টি আহকাম-র মধ্যে ১টি — ফরজ (আবশ্যিক), মুস্তাহাব (প্রস্তাবিত), হালাল (অনুমোদনযোগ্য), মাকরুহ (অপছন্দ), হারাম (নিষিদ্ধ) — ইসলামে মানুষের কর্ম নৈতিকতা নির্ধারণ করে। ইসলাম ধর্মে মুবাহ-ও "অনুমোদনযোগ্য" বা "অনুমোদিত" অর্থ বোঝায়। সাম্প্রতিক সময়ে, জনসাধারণকে একত্রিত করার চেষ্টা করা ইসলামী আন্দোলন এবং জনপ্রিয় দর্শকের পক্ষে লেখক হালাল ও হারামের সহজ পার্থক্যের উপর জোর দিয়েছেন। “হালাল” একটি আরবি শব্দ যার অর্থ বৈধ, উপকারী ও কল্যাণ ইত্যাদি। মানুষের জন্য যা কিছু উপকারী ও কল্যাণকর ওই সকল কাজ ও বস্তুকে আল্লাহতায়ালা মানুষের জন্য হালাল বা বৈধ করে দিয়েছেন। এর বিপরীত হলো হারাম। কোন উপার্জন, কোন খাদ্য এবং কোন কর্ম মুসলমানদের জন্য হালার তা কুরআন ও হাদীসে বর্ণিত রয়েছে। অর্থাৎ পবিত্র কোরআন ও সুন্নাহর ওপর ভিত্তি করে যে সব বিষয়কে ইসলামে বৈধ বলে ঘোষণা করা হয়েছে ইসলামি পরিভাষায় সেগুলো হালাল।[স্থায়ীভাবে অকার্যকর সংযোগ] ইবনু মাস্'উদ (রাঃ) হতে বর্ণিত। তিনি বলেন, রাসূলুল্লাহ (সা.) বলেছেন, হে লোক সকল! যে ব্যাপারে আমি তোমাদেরকে আদেশ করেছি তাছাড়া এমন কোন জিনিসই নেই যা তোমাদেরকে জান্নাতের নিকটবর্তী করবে এবং জাহান্নাম থেকে দূরে রাখবে। আর যা থেকে আমি তোমাদেরকে নিষেধ করেছি তাছাড়া এমন কোন জিনিসই নেই যা তোমাদেরকে জাহান্নাম থেকে দূরে রাখবে। রূহুল আমীন আরেক বর্ণনায় আছে রূহুল কুদুস (জিবরীল আলাইহিস সালাম) আমার অন্তরে এ কথাটি ঢেলে দিয়েছেন যে, কোন দেহ তার (নির্ধারিত) রিযক পরিপূর্ণভাবে ভোগ না করা পর্যন্ত মৃত্যুবরণ করবে না। সাবধান! তোমরা আল্লাহকে ভয় কর এবং ধনসম্পদ উপার্জনে উত্তম নীতি অবলম্বন কর। কাঙিক্ষত রিযক পৌছার বিলম্বতা যেন তোমাদেরকে আল্লাহর অবাধ্যতার খোঁজার পথে তা অন্বেষণে উদ্বুদ্ধ না করে। কেননা আল্লাহর কাছে যা নির্ধারিত রিযক আছে তা আল্লাহর আনুগত্য ছাড়া অর্জন করা যায় না। (আল্লামা বাগাবী’র “শারহুস্ সুন্নাহ্” এবং বায়হাক্বী’র শুআবূল ঈমান বর্ণনা করেছেন। তবে (وَإنَّ رُوحَ اوقُدُسِ) “আর নিশ্চয় রূহুল কুদুস (জিবরীল আলায়হিস সালাম)” এ বাক্যটি বায়হাক্বী বর্ণনা করেননি) অধ্যায়ঃ পর্ব-২৬ঃ মন-গলানো উপদেশমালা (كتاب الرقَاق) জাবির ইবনে আবদুল্লাহ (রাঃ) বর্ণিত। তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ হে লোকসকল! তোমরা আল্লাহকে ভয় করো এবং উত্তম পন্থায় জীবিকা অন্বেষণ করো। কেননা কোন ব্যক্তিই তার জন্য নির্দ্ধারিত রিযিক পূর্ণরূপে না পাওয়া পর্যন্ত মরবে না, যদিও তার রিযিক প্রাপ্তিতে কিছু বিলম্ব হয়। অতএব তোমরা আল্লাহকে ভয় করো এবং উত্তম পন্থায় জীবিকা অন্বেষণ করো, যা হালাল তাই গ্রহণ করো এবং যা হারাম তা বর্জন করো। হাদিসটি ইমাম ইবনু মাজাহ এককভাবে বর্ণনা করেছেন। আত-তালীকুর রাগীব ৩/৭, সহিহাহ ২৬০৭, মিশকাত ৩৫০০। তাহকীক আলবানীঃ সহীহ। উক্ত হাদিসের রাবী মুহাম্মাদ ইবনুল মুসাফফা আল-হিমসী সম্পর্কে আবু হাতিম আর-রাযী ও ইমাম নাসাঈ বলেন, তিনি সত্যবাদী। ইবনু হিব্বান তাকে সিকাহ বললেও অন্যত্র বলেন, তিনি হাদিস বর্ণনায় ভুল করেন। ইবনু হাজার আল-আসকালানী বলেন, তিনি সত্যবাদী তবে হাদিস বর্ণনায় সন্দেহ ও তাদলীস করেন। অধ্যায়ঃ ১২/ ব্যবসা-বাণিজ্য (كتاب التجارات) খাদ্যগুলো যেটি হালাল হতে পারে না (কুরআন অনুযায়ী): যখন হারাম খাবার খাওয়া ছাড়া বেঁচে থাকার সম্ভবনা নেই, তখন জীবিত থাকার জন্যে হালাল নয় এমন খাদ্য গ্রহণ করার অনুমতি আছে।
কম্বোজ পাল রাজবংশ

কম্বোজ পাল রাজবংশ দশম ও একাদশ শতাব্দীতে উত্তর ও পূর্ব বঙ্গ শাসন করত। পাল সম্রাট দ্বিতীয় বিগ্রহপালের শাসনকালে এই রাজবংশ তাদের যুদ্ধে পরাস্ত করে নতুন শক্তিরূপে উঠে আসে। দশম শতাব্দীর দ্বিতীয়ার্ধে নির্মিত:৫৪ দিনাজপুর স্তম্ভলিপিতে কম্বোজান্বয় গৌড়পতির উল্লেখ রয়েছে। এই তাম্রশাসনটি কোন একজন গৌড়েশ্বর কম্বোজরাজের শাসনকালে একটি শিবমন্দিরে প্রতিষ্ঠিত হয়। পরবর্তীকালে মুসলিম শাসনকালে গৌড় থেকে চল্লিশ মাইল পূর্বে বাণগড় নামক স্থানে স্থানান্তরিত করা হয়। অষ্টাদশ শতাব্দীতে মহারাজ রামনাথ এই স্তম্ভলিপিটিকে দিনাজপুরে স্থানান্তরিত করেন বলে এটি দিনাজপুর স্তম্ভলিপি নামে পরিচিত হয়।:৩,৪ ১৯৩১ খ্রিষ্টাব্দে আবিষ্কৃত ইর্দা তাম্রশাসনে কম্বোজ রাজাদের বংশতালিকার বর্ণনা রয়েছে। ঐতিহাসিক রমেশচন্দ্র মজুমদারের মতে এই তাম্রশাসন দশম শতাব্দীর দ্বিতীয়ার্ধে নির্মিত হয়েছে। সেই কারণে ঐতিহাসিকেরা মনে করেন যে দিনাজপুর স্তম্ভলিপিতে উল্লিখিত কম্বোজান্বয় গৌড়পতি এবং ইর্দা তাম্রশাসনে উল্লিখিত কম্বোজবংশতিলক পরমসৌগত মহারাজাধিরাজ পরমেশ্বর পরমভট্টারক রাজ্যপাল একই কম্বোজবংশের অন্তর্গত নৃপতি। এই তাম্রশাসনে এই রাজবংশের রাজ্যপাল, নারায়ণপাল, নয়পাল প্রভৃতি শাসকদের নামের উল্লেখ রয়েছে।:৩১৫:৩৮২,৩৮৩:২০৮,২১০ পাল সম্রাট প্রথম মহীপালের বাণগড় লিপি বাংলায় কম্বোজ শাসনের অন্যতম গুরুত্বপূর্ণ প্রমাণ হিসেবে বিবেচিত হয়ে থাকে। এই তাম্রশাসন থেকে জানা যায় যে, প্রথম মহীপাল যুদ্ধে জয়লাভ করে অনধিকৃতবিলুপ্ত পিতৃরাজ্যের উদ্ধার সাধন করেন।[n ১] কম্বোজ পাল রাজ্যের ভৌগোলিক অঞ্চল সম্বন্ধে সঠিক তথ্য পাওয়া যায় না। ইর্দা তাম্রশাসন অনুসারে এই রাজ্যের অধীনে বর্ধমানভুক্তি ও দণ্ডভুক্তি অঞ্চল ছিল। দিনাজপুরের স্তম্ভলিপি থেকে জানা যায় যে, গৌড় এই রাজ্যের অন্তর্ভুক্ত হয়েছিল। রমেশচন্দ্র মজুমদারের মতে, রাঢ় অঞ্চল এই রাজ্যের অধীনস্থ হয়েছিল।:১২৭ কম্বোজ পাল রাজবংশের রাজ্যপাল, নারায়ণপাল, নয়পাল ও ধর্মপাল নামক চারজন রাজার নাম জানতে পারা যায়। নয়পালের ইর্দা তাম্রশাসন থেকে জানা যায় যে এই বংশের রাজাদের পরমেশ্বর, পরমভট্টারক, মহারাজাধিরাজ ইত্যাদি উপাধিতে ভূষিত করা হত। এই তাম্রশাসন থেকে জানা যায় যে, রাজ্যপাল এই রাজবংশের প্রতিষ্ঠাতা ছিলেন এবং তিনি কম্বোজবংশতিলক পরমসৌগত মহারাজাধিরাজ পরমেশ্বর পরমভট্টারক উপাধি গ্রহণ করেছিলেন। এই বংশের দ্বিতীয় রাজা নারায়ণপাল ও তৃতীয় রাজা নয়পাল ছিলেন রাজ্যপালের দুই পুত্র। মজুমদারের মতে, দিনাজপুর স্তম্ভলিপিতে উল্লিখিত কুঞ্জার্ঘটবর্ষণ শব্দটি কম্বোজান্বয় গৌড়পতির ব্যক্তিগত নাম ছাড়া কিছু নয়। সেই হিসেবে এই রাজবংশের আরেক রাজা হিসেবে কুঞ্জার্ঘটবর্ষণের নাম করা যায়। কিন্তু অন্যান্য কয়েকজন ঐতিহাসিকদের মতে দিনাজপুর স্তম্ভলিপি ও ইর্দা তাম্রশাসন একই সময়ে নির্মিত হওয়ায় কম্বোজান্বয় গৌড়পতি এবং কম্বোজবংশতিলক রাজ্যপাল একই ব্যক্তি। এই মত অবশ্য অধিকাংশ ঐতিহাসিকেরা মানতে চাননি কারণ পরমসৌগত উপাধিধারী রাজ্যপাল অবশ্যই একজন বৌদ্ধধর্মাবলম্বী ছিলেন, অপরদিকে দিনাজপুর স্তম্ভলিপিতে উল্লিখিত রাজা ছিলেন শৈব। সেই কারণে শৈবধর্মাবলম্বী নয়পাল এবং দিনাজপুর স্তম্ভলিপির কম্বোজান্বয় গৌড়পতি একই ব্যক্তি বলে মনে করা হয়। এই রাজবংশের ধর্মপাল নামক এক রাজার নাম পাওয়া যায়, যিনি একাদশ শতাব্দীতে রাজত্ব করতেন।:৩৮০, ৩৮৩:১০৯:৫৪:৩১৬, ৩১৮:৪১৩:৩৭৯, ৩৮০
ঢাকা (দ্ব্যর্থতা নিরসন)

ঢাকা বাংলাদেশের রাজধানী। ঢাকার অন্যান্য ব্যবহার:
রাজ্যপাল (কম্বোজ)

রাজ্যপাল কম্বোজ পাল রাজবংশের প্রতিষ্ঠাতা ও প্রথম রাজা ছিলেন। ১৯৩১ খ্রিষ্টাব্দে আবিষ্কৃত ইর্দা তাম্রশাসনে কম্বোজ রাজাদের বংশতালিকার বর্ণনা রয়েছে। ঐতিহাসিক রমেশচন্দ্র মজুমদারের মতে এই তাম্রশাসন দশম শতাব্দীর দ্বিতীয়ার্ধে নির্মিত হয়েছে। এই তাম্রশাসনে কম্বোজবংশতিলক পরমসৌগত মহারাজাধিরাজ পরমেশ্বর পরমভট্টারক উপাধিধারী রাজ্যপালের উল্লেখ রয়েছে।:৩১৫:৩৮২,৩৮৩:২০৮,২১০ দশম শতাব্দীর দ্বিতীয়ার্ধে নির্মিত:৫৪ দিনাজপুর স্তম্ভলিপিতে কম্বোজান্বয় গৌড়পতির উল্লেখ রয়েছে। অপরদিকে ইর্দা তাম্রশাসন একই সময়ে নির্মিত হওয়ায় কম্বোজান্বয় গৌড়পতি এবং কম্বোজবংশতিলক রাজ্যপাল একই ব্যক্তি বলে অনেক ঐতিহাসিক মনে করেন। এই মত অবশ্য অধিকাংশ ঐতিহাসিকেরা মানতে চাননি কারণ পরমসৌগত উপাধিধারী রাজ্যপাল অবশ্যই একজন বৌদ্ধধর্মাবলম্বী ছিলেন, অপরদিকে দিনাজপুর স্তম্ভলিপিতে উল্লিখিত রাজা ছিলেন শৈব।:৩৮০, ৩৮৩:১০৯:৩১৬, ৩১৮:৫৪:৪১৩:৩৭৯, ৩৮০
নারায়ণপাল (পাল সম্রাট)

নারায়ণপাল পাল সাম্রাজ্যের সপ্তম সম্রাট ছিলেন। তিনি পাল সম্রাট প্রথম বিগ্রহপাল ও হৈহেয় রাজবংশের লজ্জাদেবীর সন্তান ছিলেন।:১৩৬ সুদীর্ঘ চুয়ান্ন বছর রাজত্ব করলেও নারায়ণপালের রাজত্বকালে পাল সাম্রাজ্যের অনেকাংশ অন্যান্য রাজ্যের অন্তর্ভুক্ত হয়। তার পর তার পুত্র রাজ্যপাল (পাল সম্রাট) সিংহাসনে আরোহণ করেন। রমেশচন্দ্র মজুমদার ৮৫৪ থেকে ৯০৮ খ্রিষ্টাব্দে, আবদুল মোমিন চৌধুরী ৮৬৬ থেকে ৯২০ খ্রিষ্টাব্দে ও বিন্দেশ্বরী প্রসাদ সিনহা ৮৬৫ থেকে ৯২০ খ্রিষ্টাব্দে এবং দীনেশচন্দ্র সরকার ৮৬০ থেকে ৯১৭ খ্রিষ্টাব্দে নারায়ণপালের রাজত্বের সময়কালকে নির্ণয় করেছেন। নারায়ণপালের রাজত্বের প্রথমার্ধে মগধ, তীরভুক্তি ও বঙ্গ পাল সাম্রাজ্যের অন্তর্গত হলেও তার সপ্তদশ রাজ্যাঙ্কের পরে গুর্জররাজ ভোজদেব এই সকল অঞ্চল জয় করে নেন। ভোজদেব তার অধীনে সামন্তদের সহায়তায় বারাণসী জয় করে মগধ আক্রমণ করে নারায়ণপালকে পরাজিত করেন বলে অনুমান করা হয়।[n ১] এই যুদ্ধে ভোজদেবের সামন্তরূপে প্রতীহার বংশীয় কক্ক মুদগিরিতে গৌড়রাজের বিপক্ষে যুদ্ধ করেছিলেন।[n ২] কলচুরী রাজবংশের প্রথম গুণাম্ভোধিদেব ভোজদেবকে গৌড় আক্রমণে সহায়তা করেছিলেন।[n ৩]
মেরিজা অ্যাগুইলেরা

মেরিজা রিয়া অ্যাগুইলেরা (ইংরেজি: Merissa Aguilleira; জন্ম: ১৪ ডিসেম্বর, ১৯৮৫) ত্রিনিদাদ ও টোবাগোয় জন্মগ্রহণকারী ওয়েস্ট ইন্ডিজের বিশিষ্ট প্রমিলা ক্রিকেটার। ওয়েস্ট ইন্ডিজ মহিলা ক্রিকেট দলের অন্যতম খেলোয়াড় মেরিজা অ্যাগুইলেরা বর্তমানে দলের অধিনায়কের দায়িত্ব পালন করছেন। এছাড়াও ঘরোয়া ক্রিকেটে ত্রিনিদাদ ও টোবাগো দলের পক্ষে খেলছেন। শীর্ষসারির ব্যাটসম্যান ও উইকেট-কিপার হিসেবে তিনি ২০০৯ সালের ক্রিকেট বিশ্বকাপের নেতৃত্ব দিয়েছিলেন। ২ জুলাই, ২০০৮ তারিখে আট্রেখটে অনুষ্ঠিত নেদারল্যান্ডস দলের বিপক্ষে একদিনের আন্তর্জাতিকে তার অভিষেক ঘটে। এরপর থেকে এ পর্যন্ত ১৫টি একদিনের আন্তর্জাতিকে অংশগ্রহণ করেছেন। এছাড়াও, ১১ জুলাই, ২০০৯ তারিখে টনটনে অনুষ্ঠিত টুয়েন্টি২০ আন্তর্জাতিকে দক্ষিণ আফ্রিকার মহিলা দলের বিরুদ্ধে তিনি অভিষিক্ত হন।
২০১৪ সহযোগী সদস্য দলের অস্ট্রেলিয়া ও নিউজিল্যান্ড সফর

আইসিসি ক্রিকেট বিশ্বকাপে সহযোগী দলগুলোর প্রস্তুতিমূলক খেলা আন্তর্জাতিক ক্রিকেট কাউন্সিলের পরিচালনায় অস্ট্রেলিয়া ও নিউজিল্যান্ডে অনুষ্ঠিত হচ্ছে। এর প্রধান উদ্দেশ্য হচ্ছে অস্ট্রেলিয়া ও নিউজিল্যান্ডের পরিবেশে আইসিসি’র সহযোগী দলগুলোর ক্রিকেট খেলার মানের উন্নয়ন ঘটানো। ২০১৫ সালের ক্রিকেট বিশ্বকাপে যোগ্যতালাভকারী আফগানিস্তান, আয়ারল্যান্ড, স্কটল্যান্ড ও সংযুক্ত আরব আমিরাত দলের বিশ্বকাপে তাদের প্রস্তুতি কাজে সহায়তা করা। দলগুলো স্থানীয় দলগুলোর বিপক্ষে প্রতিদ্বন্দ্বিতা করছে। আইসিসি হাই পারফরম্যান্স প্রোগ্রামের (এইচপিপি) অংশ হিসেবে ডেভ হোয়াটমোরের ন্যায় সাবেক ক্রিকেটার ও বিশেষজ্ঞ কোচগণ এ দলগুলোকে প্রশিক্ষণ দিচ্ছেন।
মাইকেল গফ (ক্রিকেটার)

মাইকেল অ্যান্ড্রু গফ (জন্ম: ১৮ ডিসেম্বর, ১৯৭৯) সাবেক ইংরেজ ক্রিকেটার ও আম্পায়ার। তিনি ডানহাতি ব্যাটসম্যান ও ডানহাতি অফ-ব্রেক বোলার ছিলেন। ১৯৯৭ সালে দুইটি যুব টেস্ট খেলায় অংশগ্রহণ করেন। ১৯৯৮ সালে ডারহাম কাউন্টি দলের পূর্ণাঙ্গ সদস্য হন। এরপূর্বে তিনি দ্বিতীয় একাদশে মাঝে-মধ্যে খেলতেন ও আরো পাঁচ বছরের জন্য এ দায়িত্বে ছিলেন। দ্বিতীয় একাদশ দলে অভিষেকের সময় প্রথম ইনিংস সফলভাবে সম্পন্ন করলেও দ্বিতীয় ইনিংসে রান করেন শূন্য। ডিসেম্বর, ১৯৯৭ সালে দক্ষিণ আফ্রিকার বিপক্ষে যুবদের টেস্টে অভিষেকের পর ১২টি টেস্ট খেলেন। ১৩০ রানে পিছিয়ে থাকা স্বত্ত্বেও অনূর্ধ্ব-১৯ দলকে ড্রয়ের পথে নিয়ে যেতে সক্ষমতা দেখান তিনি। এরপর পাকিস্তান, নিউজিল্যান্ড ও অস্ট্রেলিয়ার অনূর্ধ্ব-১৯ দলের বিপক্ষেও খেলেন তিনি। এপ্রিল, ২০০৬ সালে গফ দ্বিতীয় একাদশ চ্যাম্পিয়নশীপে আম্পায়ারের দায়িত্ব পালন করেন। এপ্রিল, ২০০৬ সালে আনুষ্ঠানিকভাবে দ্বিতীয় একাদশ ট্রফিতে আম্পায়ার হিসেবে খেলা পরিচালনা করেন। ২০১৩ সাল থেকে অক্টোবর, ২০১৪ পর্যন্ত নয়টি ওডিআই এবং চারটি টুয়েন্টি২০ আন্তর্জাতিক খেলায় আম্পায়ারিত্ব করেন গফ। ২০২১ সালে জুন মাসে ঘোষণা করা হয় যে তিনি ২০১৯-২১ আইসিসি বিশ্ব টেস্ট চ্যাম্পিয়নশিপ ফাইনাল এ আম্পায়ারের দায়িত্ব পালন করবেন ।
তামারা বুনকে

হাইদি তামারা বুনকে বিদার (ইংরেজি: Haydée Tamara Bunke Bider) (১৯ নভেম্বর, ১৯৩৭- ৩১ আগস্ট ১৯৬৭), যিনি তানিয়া বা গেরিলা তানিয়া নামে অধিক পরিচিত, ছিলেন আর্জেন্টাইন বংশোদ্ভুত পূর্ব জার্মান কমিউনিস্ট বিপ্লবী এবং গোয়েন্দা। তিনি কিউবা বিপ্লবের পর কিউবা সরকার এবং লাতিন আমেরিকান বিপ্লবী আন্দোলনে গুরুত্বপূর্ণ ভূমিকা পালন করেছিলেন। তানিয়াই একমাত্র নারী যিনি চে গেভারার নেতৃত্বে মার্কসবাদী বিপ্লবীদের সাথে চে গেভারার নেতৃত্বে বলিভিয়ান সরকারের বিরুদ্ধে বিপ্লবে অংশ নেন এবং তিনি সিআইএ-সহযোগী বলিভীয় সেনা আক্রমণে এক এম্বুসে নিহত হন। বলিভিয়ার প্রত্যন্ত অঞ্চল ভাদো ডেল ইসোর এক বিকেল। গেরিলাদের খাবার ফুরিয়ে যায়। গেরিলা তানিয়ার সারা শরীরে ক্ষত-তার উপর সন্তান সম্ভবা। ওই অবস্থাতেও সেদিন ৩১ আগস্ট ১৫ জন গেরিলাকে নেতৃত্ব দিয়ে মাথায় বিস্কুটের বাক্স, পিঠে বোঝাই অস্ত্রসমেত কোমর জলে তিনি যখন রিও গ্রাদে নদী পাড়ি দিচ্ছেন। তাকে গুলি করে বলিভিয়ান আর্মি। প্রথম গুলি হাত ফুটো করে বেরিয়ে যায়। তারপর সোজাসুজি ফুসফুস ভেদ। সাথে আরও ৮ জন গেরিলার মৃত্যু। মৃতদেহ নদীতে ভেসে গিয়েছিলো। নদী পেরিয়ে একটু খাবার আর আশ্রয় ছিলো তাদের উদ্দেশ্য। এরপর ৬ সেপ্টেম্বর দেহ নদীতে ভাসতে দেখা যায়। যখন তানিয়াকে রেডিওতে মৃত ঘোষণা করা হয় তখন চে গেভারা মন্টেন ড্রাই ফরেস্ট-এর দুর্গম এলাকার একটি জঙ্গল পার হচ্ছিলেন। চে বিশ্বাস করতে পারেন নি এই খবর। বলিভিয়ান সৈন্যরা নদীতে ভাসতে থাকা মৃতদেহগুলোকে নর্দমার পিটে ফেলে দেওয়ার সিদ্ধান্ত নেয়। একজন স্থানীয় মহিলা স্বেচ্ছায় এগিয়ে এসে স্ব-উদ্যোগে খ্রিস্টান ধর্মমতে দেহ দাফন করেন।
ড্যানি মরিসন (ক্রিকেটার)

ড্যানিয়েল কাইল মরিসন (ইংরেজি: Danny Morrison; জন্ম: ৩ ফেব্রুয়ারি, ১৯৬৬) অকল্যান্ডে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলে তিনি পেস বোলারের ভূমিকায় অবতীর্ণ হতেন। তার আউটসুইঙ্গার বেশ কার্যকরী ছিল। নিউজিল্যান্ডের ক্রিকেট ইতিহাসে প্রথম ও বৈশ্বিকভাবে ৩০তম বোলার হিসেবে তিনি একদিনের আন্তর্জাতিকে হ্যাট্রিক করার গৌরবগাঁথা রচনা করেন ড্যানি মরিসন। ২৫ মার্চ, ১৯৯৪ তারিখে ভারতের বিপক্ষে তিনি ওডিআই হ্যাট্রিক করেন। ২১ বছর বয়সে অস্ট্রেলিয়া দলের বিপক্ষে তার টেস্ট অভিষেক ঘটে। তৎকালীন রেকর্ড হিসেবে সবচেয়ে বেশি অমর্যাদাকর টেস্ট শূন্য রান করে বিশ্বরেকর্ড গড়েছিলেন। ৪৮ টেস্টের ২৪ ইনিংসেই তিনি শূন্য রানে প্যাভিলিয়নে ফেরৎ যান। সেজন্য তিনি ‘ডাকম্যান’ নামে পরিচিতি পেয়েছেন। ব্যাটিংয়ে তেমন সফলতা না পেলেও দশম উইকেটে ১০৬ রান করে জনপ্রিয়তা অর্জন করেন। ইংল্যান্ডের বিপক্ষে নাথান অ্যাসলের সাথে ১০৬ রানের জুটির মধ্যে তার সংগ্রহ ছিল মাত্র ১৪ রান যা দলকে ড্রয়ের পথে নিয়ে যেতে সমর্থ হয়। ২৮ জানুয়ারি, ১৯৯৭ তারিখে এ টেস্টটি ছিল তার সর্বশেষ টেস্ট। এ টেস্টের পর তিনি দল থেকে বাদ পড়েন। আন্তর্জাতিক ক্রিকেট থেকে অবসর নেয়ার পর মরিসন অগণিত ক্রিকেট-সম্পর্কীয় অবস্থানে যুক্ত ছিলেন। তন্মধ্যে টিভিএনজেড, স্কাই স্পোর্টস, ফক্স স্পোর্টস ও ইন্ডিয়ান প্রিমিয়ার লিগে ধারাভাষ্যকার ছিলেন। স্কাই স্পোর্টসের ক্রিকেট কোম্পানি ও রেডিও স্পোর্টে যথাক্রম ৭ ও ৬ বছর ধরে উপস্থাপকের ভূমিকায় অবতীর্ণ হয়েছেন। মস্তিষ্কঝিল্লীর প্রদাহজনিত রোগ বা মেনিনজাইটিসের জন্য ‘জীবনের জন্য যুদ্ধ’ নামের একটি দাতব্য সংস্থায় কাজ করছেন। বিদ্যালয় ও ক্লাবে কোচিং কার্যক্রমে জড়িত আছেন। অতিথি বক্তা হিসেবে বক্তব্য রাখছেন। প্রাতিষ্ঠানিকভাবে নিউজিল্যান্ড বীচ ক্রিকেট দলের ব্যাটার/বোলার হিসেবে খেলছেন। এছাড়াও তিনি বাংলাদেশ প্রিমিয়ার লিগে ধারাভাষ্যকার ছিলেন। ক্রিকেট থেকে অবসর নেয়ার পর ‘ম্যাড অ্যাজ আই ওয়ানা বি’ শিরোনামে ১৯৯৭ সালে একটি আত্মজীবনীমূলক গ্রন্থ প্রকাশ করেন। নিউজিল্যান্ড ক্রিকেট ধারাভাষ্যকার রিচার্ড হুইটিং এ গ্রন্থ সম্পর্কে নেতিবাচক বক্তব্য রাখেন। এছাড়াও তিনি ‘ড্যানি মরিসন জুনিয়র ক্রিকেট ডায়েরি’ শিরোনামে ক্ষুদে ক্রিকেটারদের জন্য উদ্দীপনামূলক বই রচনা করেন।